recursal/SuperWikiNEXT-32B huggingface dataset:
**नौटिलस** (Nautilus) नौटिलिडाए जीववैज्ञानिक गण के समुद्री प्राणी होते हैं। ओक्टोपस, स्क्विड और समुद्रफेनी के साथ नौटिलस शीर्षपाद (सेफ़ैलोपोड) जीववैज्ञानिक वर्ग के सदस्य हैं। इन की दो गणों में कुल मिलाकर छह जीववैज्ञानिक जातियाँ अस्तित्व में है, हालांकि इन की अन्य जातियाँ भी हुआ करती थी जो अब विलुप्त हो चुकी हैं। इनके विषेश शंख आसानी से पहचाने जा सकते हैं और नौटिलस करोड़ों वर्षों से पृथ्वी के समुद्रों में बिना बदले रह रहे हैं। इस कारणवश इन्हें कभी-कभी 'जीवित जीवाश्म' (living fossils) भी कहा जाता है।

शंख
---

नौटिलस अकेला सेफ़ैलोपोड है जिसका पूरा शरीर शंख से ढका हो। यह शंख काफ़ी कठोर होते हैं और ८०० मीटर (२६०० फ़ुट) तक के पानी के दबाव को सह लेते हैं। उस से अधिक गहराई पर यह फटकर कुचले जाते हैं। ख़तरा होने पर वह अपना पूरा बदन इस शंख में छुपाकर शंख के मूँह को दो चमड़े के परदों जैसे बने दो विषेश टेन्टेकल से बंद कर लेते हैं। अगर शंख की रचना देखी जाये तो उसकी दो प्रमुख परते होती हैं: बाहरी परत और एक अंदरूनी मोती-सी चमकती परत।

टेन्टेकल
--------

नौटिलस के शंख के खुले मूँह के पास लगभग ९० टेन्टेकल ("भुजाएँ") होते हैं जिनसे यह अपना ग्रास पकड़ते हैं। इनकी पकड़ बहुत ही शक्तिशाली होती है और किसी नौटिलस से यदि पकड़ा हुआ ग्रास बहुत ही ज़ोर से खींचा जाये तो कभी-कभी उनके टेन्टेकल ही उखड़ जाते हैं लेकिन ग्रास को जकड़े रहते हैं। चार टेन्टेकल बाक़ी टेन्टेकल से अलग होते हैं और उन्हें नौटिलस जल में रसायनिक तत्वों को परखने के काम लाता है, जो कि मनुष्यों के सूँघने के बराबर है।

चित्रदीर्घा
-----------

* शंख की अंदर की दीवार मोती जैसी चमक रखती हैशंख की अंदर की दीवार मोती जैसी चमक रखती है
* नौटिलस शंख ऊपर सेनौटिलस शंख ऊपर से
* नौटिलस शंख नीचे सेनौटिलस शंख नीचे से
* सर और आँखसर और आँख

इन्हें भी देखें
---------------

* ओक्टोपस
* स्क्विड
* समुद्रफेनी
* शीर्षपाद (सेफ़ैलोपोड)

सन्दर्भ
-------

1. ↑  Buchardt, B.; Weiner, S. (1981). "Diagenesis of aragonite from Upper Cretaceous ammonites: a geochemical case-study". Sedimentology 28 (3): 423–438. Bibcode:1981Sedim..28..423B. doi:10.1111/j.1365-3091.1981.tb01691.x.
2. ↑  Willey, Arthur (1897). "The Pre-ocular and Post-ocular Tentacles and Osphradia of Nautilus". Quarterly Journal of Microscopical Science 40 (1): 197–201.
**पवनी रेड्डी**, जिन्हें **पावनी** के नाम से भी जाना जाता है, एक भारतीय अभिनेत्री हैं जो मुख्य रूप से तेलुगु और तमिल फिल्मों में दिखाई देती हैं। उन्होंने ब्लॉकबस्टर फिल्म थुनिवु (2023) में अभिनेता अजित कुमार के साथ सहायक भूमिका निभाई। वह 2021 में रियलिटी सीरीज़ बिग बॉस 5 तमिल संस्करण की एक प्रतियोगी थीं और दूसरी रनर अप रही। वह तमिल भाषा की टेलीविजन श्रृंखला चिन्ना थम्बी में मुख्य भूमिका निभाने के लिए भी जानी जाती हैं।

रेड्डी ने सीमा के रूप में भूमिका निभाते हुए हिंदी फिल्म लॉगिन से अपने करियर की शुरुआत की। वह बाद में अमृतम चंदमामालो (2013), वज्रम (2015), 465 (2017), मोट्टा शिवा केट्टा शिवा (2017), प्रेमकु रेनचेक (2018), जुलाई कैट्रिल (2019), सेनापति (2021), मल्ली मोदलैंडी (2022) और थुनिवु (2023) जैसी कई अलग-अलग फिल्मों में अभिनय कर चुके है।

करियर
-----

पवनी ने 2012 में बॉलीवुड फिल्म लॉग इन के साथ सिल्वर स्क्रीन पर शुरुआत की। रेड्डी ने 21 साल की उम्र में एक मॉडल के रूप में अपना करियर शुरू किया और रिट्टई वाल कुरुवी में एक गांव की लड़की की भूमिका निभाई। उन्होंने 2016 में ईएमआई-थवनाई मुराई वज़्काई में भी अभिनय किया था। उन्होंने 2017 में चिन्ना थम्बी में महिला प्रधान भूमिका निभाई और अपने प्रदर्शन के लिए प्रशंसा प्राप्त की। उन्होनें 2018 में मलयालम भाषा की टेलीविजन श्रृंखला नीलक्कुयिल में अभिनय किया। उन्होंने 2019 में रासाथी में एक प्रमुख भूमिका निभाई, लेकिन उनकी जगह देबजानी मोदक ने ले ली। पवनी ने इसके अलावा, मलयालम और तेलुगु टीवी शो में अभिनय किया है, जिसमें नेनेउ अयाना अरुगुरु अथलालु, अग्नि पूलु, ना पेरू मीनाक्षी और श्रीमति शामिल हैं। उन्होंने बाद में डबल ट्रबल, वज्रम, मोट्टा शिवा केट्टा शिवा और जुलाई कैट्रिल जैसी कुछ फिल्मों में अभिनय किया। पवनी को चेन्नई टाइम्स - टीवी 2019 की 20 सबसे वांछनीय महिलाओं की सूची में चित्रित किया। वह 2021 में बिग बॉस (तमिल सीजन 5) में एक प्रतियोगी रही, जो बाद में दूसरी रनर अप के रूप में उभर कर सामने आई।

पावनी एक्शन फिल्म थुनिवु (2023) में दिखाई दीं। उन्हें फिल्म में "बैंक लुटेरा" के रूप में लिया गया था।

व्यक्तिगत जीवन
--------------

उन्होंने 2016 में तमिल टेलीविजन श्रृंखला पसमालार में प्रदर्शित होने के बाद तेलुगू अभिनेता प्रदीप कुमार के साथ डेटिंग शुरू की। यह जोड़ी नवंबर 2016 के अंत में हैदराबाद में एक समारोह में शामिल हुई थी। उन्होंने 14 फरवरी, 2017 को वेलेंटाइन डे के मौके पर शादी कर ली। 17 मई 2017 को प्रदीप ने आत्महत्या कर ली जो हैदराबाद के पुप्पलगुडा में अपने घर पर मृत पाया गया।

वह 2022 में कथित तौर पर बिग बॉस तमिल 5 और बीबी जोड़ीगर्ल 2 में एक साथ रहने के बाद दक्षिण भारतीय डांसर और कोरियोग्राफर, आमिर एडीएस के साथ रिश्ते में हैं।

सन्दर्भ
-------

1. ↑  "Bigg Boss Tamil 5 contestant Pavani Reddy: Everything you need to know about at the model-turned-Chinna Thambi actress". *The Times of India*. 2021-10-02. आइ॰एस॰एस॰एन॰ 0971-8257. अभिगमन तिथि 2023-06-12.
2. ↑  "Chennai Times 20 Most Desirable Women on TV 2019". *The Times of India*. 2020-01-30. आइ॰एस॰एस॰एन॰ 0971-8257. अभिगमन तिथि 2023-06-12.
3. ↑  "Chinnathambi fame Pavani Reddy to tie the knot for the second time". *The Times of India*. 2019-07-26. आइ॰एस॰एस॰एन॰ 0971-8257. अभिगमन तिथि 2023-06-12.
4. ↑  "Debjani Modak replaces Pavani Reddy in Rasathi". *The Times of India*. 2020-01-27. आइ॰एस॰एस॰एन॰ 0971-8257. अभिगमन तिथि 2023-06-12.

बाहरी कड़ियाँ
-------------

* इंटरनेट मूवी डेटाबेस पर पवनी रेड्डी
वैष्णो देवी तीर्थ की यात्रा पर कटरा से वैष्णो देवी धाम को जाता हुआ पवन हंस हेलिकॉप्टर
 पवन हंस का  एयरोस्पेशियेल डॉफाइन चिकित्सा सेवार्थ लिया गया हेलिकॉप्टर प्रदर्शन हेतु
**पवन हंस हेलिकॉप्टर्स लिमिटेड** भारत की एक हेलिकॉप्टर सेवा है। इसके प्रचालन जूहू विमानक्षेत्र, विले पार्ले, मुंबई-पश्चिम से नियंत्रित होते हैं। ये कंपनी ओएनजीसी को ऑफशोर स्थलों पर सेवाएं देने के अलावा ये कई राज्य सरकारों को, विशेषकर पूर्वोत्तर भारत में सेवाएं प्रदान करता है। इसके अलावा ये सार्वजनिक संस्थान जम्मू एवं काश्मीर राज्य में तीर्थस्थान वैष्णो देवी के लिये कटरा से ऊपर तक की सेवा भी देता है।

कंपनी १९८५ में अस्तित्व में आई। इस समय इसमें भारत सरकार की ५१% तथा तेल एवं प्राकृतिक गैस आयोग की ४९% शेयरधारिता है। इसकी की स्थापना सागर में तेल की खोज; तटीय तेल क्षेत्र में हेलीकाप्टर सहायता सेवाएं उपलब्ध कराने, पहाड़ी तथा दुर्गम क्षेत्रों में परिचालन कराने तथा यातायात और पर्यटन को बढावा देने हेतु चार्टर उड़ाने उपलब्ध कराने के मूल उद्देश्य से की गई थी।

सन्दर्भ
-------

1. ↑  "फ़्लीट डीटेल्स". पवन हंस हेलीकॉप्टर लि. २३ दिसम्बर २०१०. मूल से 15 अप्रैल 2011 को पुरालेखित. अभिगमन तिथि १४ अप्रैल २०११.
2. ↑  "सिविल एविएशन". भारत सरकार पोर्टल. मूल से 8 मई 2009 को पुरालेखित. अभिगमन तिथि ३ जून २०९. `|accessdate=` में तिथि प्राचल का मान जाँचें (मदद)

बाहरी कड़ियाँ
-------------

* पवन हंस का आधिकारिक जालस्थल

| * दे
* वा
* सं
भारत की वायुसेवाएं |
| --- |
|  ·  एअर इंडिया  •  एयर डेकन  •  इंडियन एअरलाइंस  •  सहारा एयरलाइंस  •  एयर इंडिया एक्सप्रेस  •  किंगफिशर एयरलाईन्स  •  स्पाइस्जेट ·  |  |
शान्ति वार्ता के लिये लुसाने में मुस्तफा कमाल
**लुसाने की संधि** (The Treaty of Lausanne) स्विट्जरलैण्ड के लुसाने नगर में २४ जुलाई १९२३ को किया गया एक शान्ति समझौता था। इसके परिणामस्वरूप तुर्की, ब्रिटिश साम्राज्य, फ्रेंच गणराज्य, इटली राजतंत्र, जापान साम्राज्य, ग्रीस राजतंत्र, रोमानिया राजतंत्र तथा सर्व-क्रोट-स्लोवीन राज्य के बीच प्रथम विश्वयुद्ध के आरम्भ के समय से चला आ रहा युद्ध औपचारिक रूप से समाप्त हो गया। यह सेव्रेस की संधि के टूट जाने के बाद शान्ति की दिशा में किया गया दूसरा प्रयास था।

परिचय
-----

सेव्रेस की संधि की शर्तें तुर्की के सुल्तान द्वारा स्वीकार की गईं लेकिन मुस्तफा कमाल पाशा द्वारा चलार्इ जा रही एक समानांतर सरकार द्वारा स्वीकृत नहीं हुईं। वे सेवानिवृत्त होकर अंकारा चले गए और एक प्रतिपक्षी सरकार बनार्इ तथा एक विशाल सेना का संगठन भी किया। यूनानियों द्वारा मुस्तफा कमाल को हराने के लगातार प्रयास असफल हुए और बड़ी संख्या में यूनानी मारे गये। बचे-खुचे यूननी एशिया माइनर से निष्कासित कर दिये गये। सेव्रेस की संधि को लागू करनेवाला वहाँ कोर्इ नहीं था। फ्रांसीसी व इतालवी सैनिक वहाँ से वापस बुला लिये गए थे। छोटी सी बि्रटिश सेना अपने पड़ावों पर रह गर्इ थी और इस पर आक्रमण करने के बजाय मुस्तफा कमाल ने संधिवार्ताएँ कीं जिससे लुसाने की संधि हुर्इ।

सन्धि ने तुर्की गणराज्य की स्वतंत्रता के लिये अवसर प्रदान किया। इसके अलावा तुर्की में जातीय यूनानी अल्पसंख्यक वर्ग की सुरक्षा व खासकर यूनान में जातीय तुर्की मुसलमान अल्पसंख्यक वर्ग की सुरक्षा के लिये भी अवसर प्रदान किया। तुर्की की यूनानी जनसंख्या की एक बड़ी तादाद की अदला-बदली यूनान की तुर्की जनसंख्या के साथ हुर्इ। संधि ने यूनान, बुल्गारिया, व तुर्की की सीमाएँ परिसीमित कर दीं, साइप्रस, इराक व सीरिया पर सभी तुर्की दावों को औपचारिक रूप से मान लिया। संधि ने नए तुर्की गणराज्य को मृत ओटोमन साम्राज्य के उत्तराधिकारी राज्य के रूप में अंतरराष्ट्रीय मान्यता भी दिलार्इ।
सर्वदर्शनसंग्रह में **पाणिनीय व्याकरण दर्शन** को भी भारत के प्राचीन दर्शनों में स्थान दिया है। 'सर्वदर्शनसंग्रह' के रचयिता के मत से व्याकरण शास्त्र अर्थात 'पाणिनीयदर्शन' सब विद्याओं से पवित्र, मुक्ति का द्वारस्वरुप और मोक्ष मार्गों में राजमार्ग है। सिद्धि के अभिलाषी को सबसे पहले इसी की उपासना करनी चाहिए।

इस दर्शन के मत से स्फोटात्मक निरवयव नित्य शब्द ही जगत् का आदि कारण रूप 'परब्रह्म' है। अनादि अनंत अक्षर रूप शब्द ब्रह्म से जगत् की बाकी प्राक्रियाएँ अर्थ रूप में पर्वर्तित होती हैं।

इस दर्शन ने शब्द के दो भेद माने हैं। नित्य और अनित्य। नित्य शब्द स्फोट मात्र ही है, संपूर्ण वर्णांत्मक उच्चरित शब्द अनित्य हैं। अर्थबोधन सामर्थ्य केवल स्फोट में है। वर्ण उस (स्फोट) की अभिव्यक्ति मात्र के साधन हैं। अग्नि शब्द में अकार, गकार, नकार और इकार ये चारों वर्ण मिलकर अग्नि नामक पदार्थ का बोध कराते हैं। अब यदि चारों ही में अग्निवाचकता मानी जाय तो एक ही वर्ण के उच्चारण से सुननेवाले को अग्नि का ज्ञान हो जाना चाहिए था, दूसरे वर्ण तक के उच्चारण की आवश्यकता न होनी चाहिए थी। पर ऐसा नहीं होता। चारों वर्णों के एकत्र होने से ही उनमें अग्निवाचकता आती हो तो यह भी ठीक नहीं। क्योंकि पर वर्ण के उत्पत्तिकाल में पूर्व वर्ण का नाश हो जाता है। उनका एकत्र अवस्थान संभव ही नहीं। अतः मानना पडे़गा कि उनके उच्चारण से जिस स्फोट की अभिव्यक्ति होती है वस्तुतः वही अग्नि का बोधक है। एक वर्ण के उच्चारण से भी यह अभिव्यक्ति होती है, पर यथेष्ट पुष्टि नहीं होती। इसी लिये चारों का उच्चारण करना पड़ता है। जिस प्रकार नीले, पीले, लाल आदि रंगों का प्रतिबिंब पड़ने से एक ही स्फटिक मणि में समय समय पर अनेक रंग उत्पन्न होते रहते हैं उसी प्रकार एक ही स्फोट भिन्न भिन्न वर्णों द्वारा अभिव्यक्त होकर भिन्न भिन्न अर्थों का बोध कराता है। इस स्फोट को ही शब्दशास्त्रज्ञों ने सच्चिदानंद ब्रह्म माना है। अतः शब्द शास्त्र की आलोचना करते करते क्रमशः अविद्या का नाश होकर मुक्ति प्राप्त होती है।

इन्हें भी देखें
---------------

* पाणिनीय व्याकरण
* व्याकरण
* भाषा दर्शन

| * दे
* वा
* सं
भारतीय दर्शन |
| --- |
| **ग्रंथ** | वेद (इसमें मुख्य उपनिषद सम्मिलित हैं)  ·  उपनिषद  ·  पुराण: *विष्णु पुराण, भागवद पुराण*  ·  रामायण  ·  महाभारत  ·  भागवद गीता  ·  बौद्ध ग्रंथ  ·  जैन आगम |
| **विषय/क्षेत्र** | तर्कशास्त्र ·  ब्रह्म  ·  आत्मा  ·  पुनर्जन्म  ·  मोक्ष  ·  योग  ·  कर्म  ·  भक्ति  ·  ज्ञान  ·  विद्या  ·  आदर्शवाद ·  एकदेववाद ·  अनीश्वरवाद |
| मध्यकालीन | वेदान्त (*अद्वैत ·  विशिष्टाद्वैत ·  द्वैत ·  अचिन्त्य भेद अभेद*)  ·  नव्य न्याय  ·  सिख दर्शन  ·  शैवसिद्धान्त (*पाशुपत दर्शन  ·  शैवसिद्धान्त  ·  प्रत्यभिज्ञा दर्शन*) |
| आधुनिक | एकात्म योग ·  गांधीवाद  ·  नवीन मानववादी  ·  एकात्म मानववाद |
| दर्शन ग्रंथ | योगसूत्र | न्यायसूत्र | वैशेषिक सूत्र | सांख्यसूत्र | मीमांसा सूत्र | ब्रह्मसूत्र | विविध... |
| **दार्शनिक** | अक्षपाद गौतम | पतंजलि | याज्ञवल्क्य | कणाद | कपिल | जैमिनी | वेदव्यास | नागार्जुन | माध्वाचार्य | कुमारजीव | पद्मसम्भव | वसुबन्धु | आदि शंकराचार्य | रामानुज | |
**पवमान मन्त्र** या **पवमान अभयारोह** बृहदारण्यक उपनिषद में विद्यमान एक मन्त्र है। यह मन्त्र मूलतः सोम यज्ञ की स्तुति में यजमान द्वारा गाया जाता था। 

 *ॐ असतो मा सद्गमय।*
 *तमसो मा ज्योतिर्गमय।*
 *मृत्योर्मामृतं गमय ॥*
 *ॐ शान्ति शान्ति शान्तिः ॥ – बृहदारण्यकोपनिषद् 1.3.28।* 
अर्थ
मुझे असत्य से सत्य की ओर ले चलो।
मुझे अन्धकार से प्रकाश की ओर ले चलो।
मुझे मृत्यु से अमरता की ओर ले चलो॥

**पवमान सूक्तम**

  

सहस्राक्षं शतधारमृषिभिः पावनं कृतम् ।

तेना सहस्रधारेण पवमानः पुनातु माम् ॥ १ ॥

येन पूतमन्तरिक्षं यस्मिन्वायुरधिश्रितः ।

तेना सहस्रधारेण पवमानः पुनातु माम् ॥ २ ॥

येन पूते द्यावापृथिवी आपः पूता अथो स्वः ।

तेना सहस्त्रधारेण पवमानः पुनातु माम् ॥ ३ ॥

येन पूते अहोरात्रे दिशः पूता उत येन प्रदिशः ।

तेना सहस्रधारेण पवमानः पुनातु माम् ॥ ४ ॥

येन पूतौ सूर्याचन्द्रमसौ नक्षत्राणि भूतकृतः सह येन पूताः ।

तेना सहस्रधारेण पवमानः पुनातु माम् ॥ ५ ॥

येन पूता वेदिरग्नयः परिधयः सह येन पूताः ।

तेना सहस्रधारेण पवमानः पुनातु माम् ॥ ६ ॥

येन पूतं बर्हिराज्यमथो हविर्येन पूतो यज्ञो वषट्कारो हुताहुतिः ।

तेना सहस्रधारेण पवमानः पुनातु माम् ॥ ७ ॥

येन पूतौ व्रीहियवौ याभ्यां यज्ञो अधिनिर्मितः ।

तेना सहस्रधारेण पवमानः पुनातु माम् ॥ ८ ॥

येन पूता अश्वा गावो अथो पूता अजावयः ।

तेना सहस्त्रधारेण पवमानः पुनातु माम् ॥ ९ ॥

येन पूता ऋचः सामानि यजुर्जाह्मणं सह येन पूतम् ।

तेना सहस्रधारेण पवमानः पुनातु माम्॥ १० ॥

येन पूता अथर्वाङ्गिरसो देवताः सह येन पूताः ।

तेना सहस्रधारेण पवमानः पुनातु माम् ॥ ११ ॥

येन पूता ऋतवो येनार्तवा येभ्यः संवत्सरो अधिनिर्मितः ।

तेना सहस्रधारेण पवमानः पुनातु माम् ॥ १२ ॥

येन पूता वनस्पतयो वानस्पत्या ओषधयो वीरुधः सह येन पूताः ।

तेना सहस्रधारेण पवमानः पुनातु माम् ॥ १३ ॥

येन पूता गन्धर्वाप्सरसः सर्पपुण्यजनाः सह येन पूताः ।

तेना सहस्रधारेण पवमानः पुनातु माम् ॥ १४ ॥

येन पूताः पर्वता हिमवन्तो वैश्वानराः परिभुवः सह येन पूताः ।

तेना सहस्रधारेण पवमानः पुनातु माम् ॥ १५ ॥

येन पूता नद्यः सिन्धवः समुद्राः सह येन पूताः ।

तेना सहस्रधारेण पवमानः पुनातु माम् ॥ १६ ॥

येन पूता विश्वेदेवाः परमेष्ठी प्रजापतिः ।

तेना सहस्रधारेण पवमानः पुनातु माम् ॥ १७ ॥

येन पूतः प्रजापतिर्लोकं विश्वं भूतं स्वराजभार ।

तेना सहस्रधारेण पवमानः पुनातु माम् ॥ १८ ॥

येन पूतः स्तनयित्नुरपामुत्सः प्रजापतिः ।

तेना सहस्रधारेण पवमानः पुनातु माम् ॥ १९ ॥

येन पूतमृतं सत्यं तपो दीक्षां पूतयते ।

तेना सहस्रधारेण पवमानः पुनातु माम् ॥ २० ॥

येन पूतमिदं सर्वं यद्भूतं यच्च भाव्यम् ।

तेना सहस्रधारेण पवमानः पुनातु माम् ॥ २१ ॥

  

**पवमान सूक्त लाभ ।**

* पवमान सूक्तम का जाप करने से लम्बी आयु का लाभ मिलता है।
* इस मंत्र का जाप करने से सभी पापों का नाश होता है और पितृ शाप का उपशम होता है।
* मंत्र मन को समृद्धि और खुशी से भर देता है।
विजय दिवस एक अवकाश है जो 1945 में नाजी जर्मनी के आत्मसमर्पण की याद दिलाता है। इसका उद्घाटन पहली बार सोवियत संघ के 15 गणराज्यों में किया गया था , जो देर शाम 8 को आत्मसमर्पण के जर्मन साधन पर हस्ताक्षर करने के बाद हुआ था। मई 1945 (आधी रात के बाद, इस प्रकार 9 मई को मास्को समय )। सोवियत सरकार ने 9 मई की शुरुआत में बर्लिन में हस्ताक्षर समारोह के बाद जीत की घोषणा की। हालांकि आधिकारिक उद्घाटन 1945 में हुआ, छुट्टी केवल 1965 में एक गैर-श्रमिक दिवस बन गई, और केवल कुछ सोवियत गणराज्यों में।

पूर्वी जर्मनी में, 8 मई को 1950 से 1966 तक मुक्ति दिवस के रूप में मनाया गया, और 1985 में 40वीं वर्षगांठ पर फिर से मनाया गया। 1967 में, 8 मई को सोवियत शैली का "विजय दिवस" ​​मनाया गया। 2002 के बाद से, जर्मन राज्य मेक्लेनबर्ग-वोर्पोमर्न ने एक स्मरणोत्सव दिवस मनाया है जिसे राष्ट्रीय समाजवाद से मुक्ति दिवस और द्वितीय विश्व युद्ध के अंत के रूप में जाना जाता है।

रूसी संघ ने 1991 में अपने गठन के बाद से आधिकारिक तौर पर 9 मई को मान्यता दी है और इसे एक गैर-कार्य अवकाश मानता है, भले ही यह सप्ताहांत पर पड़ता हो (जिस स्थिति में कोई भी सोमवार एक गैर-कार्य अवकाश होगा)। जब देश सोवियत संघ का हिस्सा था तब भी इसी तरह छुट्टी मनाई गई थी। यूरोप के अधिकांश अन्य देश यूरोप दिवस में विजय (अक्सर वीई दिवस, या वी-ई दिवस के लिए संक्षिप्त), 8 मई को राष्ट्रीय स्मरण या विजय दिवस के रूप में मनाते हैं।

सन्दर्भ जोड़ें
--------------

1. ↑  "विजय मुहर - रीम्सो में समर्पण". अभिगमन तिथि 7 मई 2022.
2. ↑  "रविवार और सार्वजनिक छुट्टियों पर कानून". मूल से पुरालेखित 20 जून 2012. अभिगमन तिथि 8 मार्च 2002.सीएस1 रखरखाव: BOT: original-url status unknown (link)
**विजय जौली** भारतीय जनता पार्टी से सम्बधित एक भारतीय राजनीतिज्ञ हैं। भारत की राजधानी दिल्ली के साकेत विधान सभा क्षेत्र से 2003 से 2008 तक विधायक रह चुके हैं। सन् 2008 में दिल्ली की तत्कालीन पदासीन मुख्यमन्त्री श्रीमती शीला दीक्षित के विरुद्ध चुनाव लड़ चुके प्रत्याशी हैं।

प्रारम्भिक तथा व्यक्तिगत जीवन
-----------------------------

**विजय जौली** का जन्म 24 जुलाई 1960 में पश्चिमी दिल्ली के एक मध्यम परिवार में हुआ। उन्होंने दिल्ली विश्वविद्यालय के अन्तर्गत श्रीराम कॉलेज ऑफ कॉमर्स से स्नातक यानि बी0 कॉम0 (ऑनर्स) तक की शिक्षा ग्रहण की है।

राजनैतिक जीवन का प्रारम्भ
-------------------------

इनके राजनैतिक जीवन का प्रारम्भ शिक्षण काल में ही हो गया था। ये सन् 198-81 में अखिल भारतीय विद्यार्थी परिषद के साथ दिल्ली विश्वविद्यालय छात्र संघ के अध्यक्ष निर्वाचित हुए। यहीं से इनके राजनैतिक जीवन का पदार्पण हुआ था।

राजनैतिक जीवन
-------------

भारत की राजधानी दिल्ली के साकेत विधान सभा क्षेत्र से 2003 से 2008 तक विधायक रह चुके हैं। सन् 2008 में दिल्ली की तत्कालीन पदासीन मुख्यमन्त्री श्रीमती शीला दीक्षित के विरुद्ध चुनाव लड़ चुके प्रत्याशी हैं।

सामाजिक जीवन
------------

**राजनैतिक** गतिविधियों के अतिरिक्त सामाजिक व भौगोलिक विषयों पर भी विजय जौली का योगदान रहा है और रहता है।

अन्तर्राष्ट्रीय प्रतिनिधित्व
----------------------------

यह विजय जौली के चरित्र की विशिष्टतम और बहुविदित योग्यता है, वे भारतीय जनता पार्टी से संबंधित एक भारतीय राजनीतिज्ञ होने के पश्चात भी किसी अन्य सत्ताधारी पार्टी के कार्यकाल में भी अनेक सुदूर देशों में भारतीय सभ्यता व संस्कृति का प्रचार प्रसार तथा **वसुधैव कुटम्बकम्** अर्थात मानवीय हितोपकारी सोच की समन्वयात्मक भूमिका का निर्वहन निरन्तर करते आये हैं।

पुरस्कार व सम्मान
-----------------

सन्दर्भ
-------

1. ↑  "List of members of Delhi Legislative Assembly since inception". delhiassembly.nic.in. मूल से 3 मार्च 2016 को पुरालेखित. अभिगमन तिथि 14 नवम्बर 2017.
2. ↑  "BJP leader Vijay Jolly launches 'Clean City' campaign in New York". news18.com. मूल से 14 नवंबर 2017 को पुरालेखित. अभिगमन तिथि 14 नवम्बर 2017.
3. ↑  "Vijay Jolly (48):BJP(Saket)". hindustantimes.com. मूल से 25 जनवरी 2013 को पुरालेखित. अभिगमन तिथि 14 नवम्बर 2017.
**विजय कुमार मलहोत्रा** (जन्म: ३ दिसम्बर १९३१ लाहौर) भारत के एक राजनेता तथा शिक्षाविद हैं। वे लोक सभा सांसद, खेलकूद प्रशासक व शिक्षा जगत से सम्बद्ध प्रोफेसर हैं। लोग उन्हें प्रोफेसर विजय कुमार मलहोत्रा के नाम से भी जानते हैं। उन्होंने दिल्ली सदर व दक्षिणी दिल्ली से क्रमाश: ९वीं व १४वीं लोकसभा का प्रतिनिधित्व किया। कई संसदीय समितियों के सदस्य से लेकर अध्यक्ष रह चुके श्री मलहोत्रा आजकल ग्रेटर कैलाश नई दिल्ली से दिल्ली विधान सभा के सदस्य हैं। उनकी गणना भारतीय जनता पार्टी के वरिष्ठ सदस्यों में की जाती है।

जीवन परिचय
----------

प्रो॰ विजय कुमार मलहोत्रा का जन्म ३ दिसम्बर १९३१ को ब्रिटिश भारत में पंजाब प्रान्त के एतिहासिक शहर लाहौर में हुआ था। १९४७ में भारत-विभाजन के बाद यह शहर पाकिस्तान चला गया। उनके पिता का नाम श्री खजान चन्द और माता का श्रीमती सुशीला देवी था। उनकी शिक्षा दीक्षा डी॰ए॰वी॰ कॉलेज लाहौर, पंजाब विश्वविद्यालय तथा हंसराज कॉलेज दिल्ली से हुई। वे हिन्दी साहित्य से एम॰ए॰ तथा पी॰एच॰डी॰ हैं। उनका विवाह ९ मई १९६० को श्रीमती कृष्णा मलहोत्रा से हुआ। पति-पत्नी के सन्तुलित परिवार में एक बेटा व एक बेटी है।

राजनीतिक जीवन
-------------

मलहोत्रा जी का राजनीतिक जीवन बहुत लम्बा रहा है। सन १९६७ में दिल्ली नगर निगम के महापौर से शुरू हुई उनकी राजनीतिक यात्रा में कई महत्वपूर्ण पडाव आये जिनमें १९७७ की तत्कालीन जनता पार्टी के दिल्ली प्रदेश अध्यक्ष, १९८० से १९८४ तक भारतीय जनता पार्टी के दिल्ली प्रदेश अध्यक्ष तथा भारतीय जनता पार्टी संसदीय दल के उपनेता से लेकर अखिल भारतीय तीरन्दाजी संघ व भारतीय ओलम्पिक संघ के अध्यक्ष पद के प्रमुख दायित्वों का निर्वहन उन्होंने कुशलतापूर्वक किया है।

दिल्ली विधान सभा में प्रतिपक्ष के नेता
--------------------------------------

२६ सितम्बर २००८ को भारतीय जनता पार्टी ने मलहोत्रा जी को मुख्यमन्त्री के पद का प्रत्याशी घोषित करते हुए दिल्ली विधान सभा का चुनाव लडा। इस आम चुनाव में मलहोत्रा जी तो ग्रेटर कैलाश नई दिल्ली विधान सभा क्षेत्र से विजयी हुए परन्तु उनकी पार्टी बहुमत नहीं जुटा सकी। उस समय वे लोकसभा के सांसद भी थे। मलहोत्रा जी ने दिल्ली की जनता की सेवा में स्वयं को समर्पित करते हुए सांसद के उच्चतर पद से त्यागपत्र दे दिया और विधान सभा की सीट बरकरार रखी। अब वे दिल्ली विधान सभा मे प्रतिपक्ष के नेता की भूमिका निभा रहे हैं।

साहित्यिक योगदान
----------------

राजनीति और खेल के साथ-साथ मलहोत्रा जी का हिन्दी साहित्य से भी लगाव रहा है। उन्होंने हिन्दी में पी॰एच॰डी॰ तो की ही, साथ ही प्रोफेसर के रूप में अध्यापन-कार्य भी किया। किन्तु इसके अतिरिक्त उन्होंने कई पुस्तकें भी लिखी हैं। उनकी चर्चित पुस्तकें हैं:

1. **हिन्दुत्व:** षड्यन्त्रों के घेरे में
2. **कमल :** शास्वत सांस्कृतिक प्रतीक
3. **Lotus:** an Eternal Cultural Symbol (अंग्रेजी में)

सन्दर्भ
-------

1. ↑
2. ↑  "संग्रहीत प्रति". मूल से 12 दिसंबर 2008 को पुरालेखित. अभिगमन तिथि 8 फ़रवरी 2012.

बाहरी कड़ियाँ
-------------

* Official biographical sketch in Parliament of India website
* Profile of Vijay Kumar Malhotra on DelhiElections.com
* Official site

| व्यक्तिगत आँकड़े |
| --- |
| नाम | मल्होत्रा, विजय कुमार |
| अन्य नाम | प्रो॰ विजय कुमार मलहोत्रा |
| लघु वर्णन |  |
| जन्म तिथि | 3 दिसम्बर 1931 |
| जन्म-स्थान | लाहौर, ब्रिटिश भारत (वर्तमान पाकिस्तान में) |
| मृत्यु तिथि |  |
| मृत्यु स्थान |  |
**वट साकेत**, थाईलैंड का एक बौद्ध मंदिर है। मंदिर अयुत्या युग का है, जब इसे वात साके (วัดสะแก ) के नाम से जाना जाता था। जब बैंकॉक राजधानी बन गया, राजा राम प्रथम (1737-1809) ने मंदिर का जीर्णोद्धार किया और इसे इसका वर्तमान नाम दिया (जो मोटे तौर पर "बाल धोना" के रूप में अनुवादित होता है): यह माना जाता था कि युद्ध से लौटने पर, राजा ने भीतरी नगर में प्रवेश करने से पहले यहाँ स्नान करके अपने बाल धोए थे।

### फु खाओ थोंग

फू खाओ थोंग ("गोल्डन माउंटेन", ภูเขาทอง ) वट साकेत परिसर के अंदर खड़ी एक कृत्रिम पहाड़ी है।

राम I के पोते, राजा राम III (1788-1851) ने वात साकेत के अंदर विशाल आयामों की एक छेदी बनाने का फैसला किया, लेकिन निर्माण के दौरान छेदी ढह गई क्योंकि बैंकॉक की नरम मिट्टी ज्यादा वजन नहीं उठा सकती थी। अगले कुछ दशकों में, परित्यक्त मिट्टी और ईंट की संरचना ने एक प्राकृतिक पहाड़ी का आकार प्राप्त कर लिया। स्थानीय लोगों ने इसे फु खाओ (ภูเขา) कहा, जैसे कि यह एक प्राकृतिक विशेषता थी।

### संदर्भ

1. ↑  "वाट साकेत - बैंकॉक में स्वर्ण पर्वत का मंदिर". *www.thailand-trip.org* (रूसी में). मूल से 2 नवम्बर 2021 को पुरालेखित. अभिगमन तिथि 2 नवम्बर 2021.
2. ↑  "साकेत का निशान". *www.thairath.co.th* (थाई में). 3 अक्टूबर 2017. अभिगमन तिथि 2 नवम्बर 2021.
3. ↑  "Photograph album of Siam, 1865-1866". *seasiavisions.library.cornell.edu*. अभिगमन तिथि 2 नवम्बर 2021.
**लोकार्ड विनिमय सिद्धान्त** न्यायालयिक विज्ञान का एक सिद्धान्त जिसे डॉ एडमोंड लोकार्ड ने १८७७-१९६६ में दिया था। यह सिद्धान्त दर्शाता है की अगर दो चीजें एक-दूसरे के संपर्क में आती हैं तो उन दोनों में आदान-प्रदान होता है। अगर दो चीज़े एक दुसरे के संपर्क में आई है तो उनमे पहली वस्तु का कुछ भाग दूसरी वस्तु के पास और दूसरी वस्तु का कुछ भाग पहले के पास जाना सामान्य बात है। और यह नियम हर एक वस्तु पर लागु होता है। लोकार्ड सिद्धान्त यह भी दर्शाता है की हर एक सबूत अपना निशान छोड़ता है। अगर कोई अपराधी किसी भी घटना स्थल पर जाता है तो वह उससे सतर्कता से या अनजाने में कुछ सुराग रह जाते हैं जो की उसके वहाँ होने का सबूत देते हैं। जैसे की घटनास्थल पर अपराधी के उंगलियों के निशान, उसके पाँव की छाप, जूतों पर लगी मिट्टी, या फिर घटनास्थल पर पाई जाने वाली वस्तुओं का अपराधी के कपड़ों से लगना।यह सब सुराग लोकार्ड सिद्धान्त को दर्शाते है। यह सभी भौतिक-शास्त्र से जड़े ऐसे पहलू हैं जो घटनास्थल से बरामद किए जाते हैं तो यह १००% सच्चाई बयान करते हैं। इन भौतिक-शास्त्रियों की मदद से ही अपराध के होने और अपराधी का पता लगाया जाता है। जब कोई न्यायालयिक वैज्ञानिक किसी भी घटनास्थल पर जाँच के लिए जाता है तो वह सबसे पहले वहाँ पर मौजूद भौतिक वस्तुओं को ही देखता है जिससे कि वह यह अनुमान लगा लेता है की जो भी कथित घटना हुई है वह सच है या झूठ और इसके साथ-साथ वह यह भी अनुमान लगा लेता है की अपराधी कौन हो सकता है। यह सब लोकार्ड एक्सचेंज प्रिंसिपल की सहायता से ही सम्भव है।

सन्दर्भ
-------

1. ↑   Epler, Kimberly. "Hair in Westerfield home similar to Danielle's," North County Times, 24 June 2002
2. ↑  Crime investigation: physical evidence and the police laboratory. Interscience Publishers, Inc.: New York, 1953
यह लेख पाटी तहसील के बारे में है। तहसील मुख्यालय के लिए, पाटी, पाटी तहसील देखें।

**पाटी तहसील** भारत के उत्तराखंड राज्य में चम्पावत जनपद की एक तहसील है। चम्पावत जनपद के पश्चिमी भाग में स्थित इस तहसील के मुख्यालय पाटी गांव में स्थित हैं। १७ जनवरी २००४ को उत्तरांचल सरकार के शाशनादेश से चम्पावत तहसील के १४६ ग्रामों के साथ इसका गठन किया गया। इसके पूर्व में लोहाघाट और चम्पावत तहसील, पश्चिम में नैनीताल जनपद की धारी तहसील, उत्तर में अल्मोड़ा जनपद की भनोली तहसील, तथा दक्षिण में नैनीताल जनपद की हल्द्वानी तहसील है।

जनसांख्यिकी
-----------

तहसील के अधिकार क्षेत्र में कुल १४६ गाँव आते हैं, और २०११ की जनगणना के अनुसार इसकी जनसंख्या ४५,५०४ है।

इन्हें भी देखें
---------------

* उत्तराखण्ड की तहसीलें

सन्दर्भ
-------

1. ↑  "towns and Villages in Pati Tehsil - Champawat". *census2011.co.in* (अंग्रेज़ी में). मूल से 9 मार्च 2017 को पुरालेखित. अभिगमन तिथि 30 जुलाई 2017.
2. ↑  "Pati Tehsil Population, Caste, Religion Data - Champawat district, Uttarakhand". *censusindia.co.in* (अंग्रेज़ी में). मूल से 13 अक्तूबर 2017 को पुरालेखित. अभिगमन तिथि 30 जुलाई 2017.
**पंथी गीत** और इस गीत के साथ किया जाने वाला **पंथी नृत्य** छत्तीसगढ़ के सतनाम धर्म के लोगो के द्वारा ईश्वर (सतनाम पिता) की स्तुति में और संत गुरूघासीदास बाबा के जीवन चरित्र एवं उनके उपदेशों का वर्णन करने हेतु किया जाता है।पंजाब में जो स्थान गुरु नानक देव जी का है छत्तीसगढ़ में वही स्थान गुरु घासीदास जी का है इन्होंने महान तप करके सत्य को पाया और उसे ही मनुष्य एवं जीवन का आधार माना जीवन की मूल भूत इकाइयों को जाना और इसे जन मानस तक पहुचाया। सत्य की खोज करने के कारण ही धर्म का नाम सतनाम अर्थात सत्यनाम पड़ा । पंथी नृत्य सतनाम के अनुनायियों अर्थात सतनामियों के द्वारा किया जाने वाला नृत्य है जिसमे नृत्य करते हुए गुरु की महिमा गुरु के उपदेशों का बखान गाकर किया जाता है गुरु घासीदास दास द्वारा दिये उपदेश इस नृत्य के माध्यम से लोगो तक पहुचाये जाते है। ज्ञात हो कि गुरुघासीदास ने मूर्ति पूजा का खंडन किया इसलिए सतनाम में मूर्तिपूजा निषेध है।  यह निर्गुण भक्ति धारा से प्रेरित गीत और नृत्य हैं जिसमे गुरु घासीदास के द्वारा दिए गए उपदेश को गीत और नृत्य के माध्यम से मंच पर प्रस्तुत किया जाता है।नृत्य करने वालो की संख्या निश्चित नही है। इस नृत्य के नर्तक बहुत ज्यादा ऊर्जा से भरपूर होते हैं और तरह तरह की कलाबाजियां भी दिखाते हैं एवम मानव पिरामिड बनाते हैं जिससे दर्शक रोमांचित हो उठते हैं। 

इसके साथ प्रमुख वाद्य यंत्र के रूप में झांझ मंजीरा और मांदर तथा ढोलक का उपयोग किया जाता है। इसे छत्तीसगढ़ की खास पहचान के रूप में भी देखा जाता है।

इस नृत्य के नर्तकों में महान स्वर्गीय देवदास बंजारे का नाम उल्लेखनीय है।

सन्दर्भ
-------

1. ↑  "छत्तीसगढ़ के लोकगीत और लोकनृत्य". *ignca.nic.in*. मूल से 29 अप्रैल 2016 को पुरालेखित. अभिगमन तिथि 3 अक्टूबर 2015.
2. ↑  *छत्तीसगढ़ वृहद सन्दर्भ*. उपकार प्रकाशन. पृ॰ 408. मूल से 4 अक्तूबर 2015 को पुरालेखित. अभिगमन तिथि 3 अक्टूबर 2015.
3. ↑  "घासीदास जी के अमर संदेश-पंथी गीत". देशबंधु. 20 फरवरी 2010. मूल से 4 अक्तूबर 2015 को पुरालेखित. अभिगमन तिथि 3 अक्टूबर 2015.
4. ↑  "कृषि मंत्री ने किया सतनामी समाज के समाज सेवियों का सम्मान". *dprcg.gov.in*. छत्तीसगढ़ जनसंपर्क विभाग. 21 सितंबर 2013. मूल से 4 अक्तूबर 2015 को पुरालेखित. अभिगमन तिथि 3 अक्टूबर 2015.
5. ↑  "देवदास बंजारे को पुण्यतिथि पर किया याद". दैनिक भास्कर. 27 अगस्त 2015. मूल से 4 अक्तूबर 2015 को पुरालेखित. अभिगमन तिथि 3 अक्टूबर 2015.

बाहरी कड़ियाँ
-------------

* यूट्यूब पर पंथी मास्टर देवदास बंजारे पर रमण सिंह का वक्तव्य
**पिंडिकी भुबलेंद्र** ( ओडिया : **ପିଣ୍ଡିକି ବାହୁବଳେନ୍ଦ୍ର** ) भारतीय राज्य ओडिशा में खोरधा जिले के दारुथेंगा गांव के दलेई ( खांदायत स्थानीय कमांडर) थे। उन्होंने पाइका विद्रोह में सक्रिय रूप से भाग लिया। अंग्रेजों ने उन्हें माफी के प्रावधान से बाहर कर दिया। इसके बजाय उन्हें ब्रिटिश अधिकारियों के लिए एक हाई प्रोफाइल खतरा माना गया। ब्रिटिश कैद की तीसरी कड़ी से बचने की कोशिश करते हुए उन्हें 50 साल की उम्र में गोली मार दी गई थी।

पाइका विद्रोह
-------------

एक कमांडर के रूप में, पिंडिकी अंग्रेजों के खिलाफ 1817-18 के महान विद्रोह में सक्रिय रूप से शामिल थे। उनकी विद्रोही गतिविधियों के लिए उन्हें एक अपराधी और लुटेरा करार दिया गया था, और उन पर आजीवन कारावास का आरोप लगाया गया था। पिंडिकी कारावास से भाग गया और विद्रोही रैंकों में शामिल हो गया। पिंडिकी और उनके अन्य सहयोगी कृष्ण चंद्र भ्रमरबार रे और गोपाल छोटराय ने विद्रोह के प्रारंभिक चरण को नियंत्रण में लाने पर कब्जा कर लिया। दिसंबर 1817 में, विद्रोहियों ने फिर से संगठित होकर अंग्रेजों को लूटा और आम लोगों में विद्रोही विचारों को भड़काना जारी रखा। अन्य आंदोलन के नेताओं के साथ उन्हें पकड़ने के लिए 1000 रुपये का इनाम घोषित किया गया था।

उन्हें मालीपाड़ा के उनके भरोसेमंद बचपन के दोस्त ध्रुव हरिचंदन ने धोखा दिया, जिन्होंने उन्हें अपने घर पर रात के खाने के दौरान नशीला पदार्थ पिलाया, जिससे अंग्रेजों ने उन्हें बेहोश होने पर पकड़ लिया। उन्हें कारावास के लिए बाराबती किले में ले जाया गया, लेकिन काथाजोड़ी नदी में तैरकर फिर से भाग निकले और बारंगा पहुंचे।

बरंगा में, पिंडिकी को तीसरी और अंतिम समय के लिए ब्रिटिश हिरासत से बचने की कोशिश करते हुए गोली मार दी गई थी। रे और छोटराई को फांसी की सजा सुनाई गई थी।

संदर्भ
------

1. ↑  "Buxi Jagabandhu The Chief Architect of Khurda Paik Rebellion of 1817" (PDF). *www.magazines.odisha.gov.in*. पृ॰ 10. अभिगमन तिथि 24 December 2018.
2. ↑  "The Paika Revolt of Khurda, 1817". *www.mainstreamweekly.net*. अभिगमन तिथि 24 December 2018.
3. ↑  *The First Indian War of Independence: Freedom Movement in Orissa, 1804-1825*. New Delhi: APH Publishing Corporation. 2005. पृ॰ 77. आई॰ऍस॰बी॰ऍन॰ 81-7648-911-5.
4. ↑  "THE REBELLION OF 1817" (PDF). *www.shodhganga.inflibnet.ac.in*. पृ॰ 75. अभिगमन तिथि 24 December 2018.
**वडकुनाथन मंदिर** केरल के त्रिशूर नगर में स्थित एक प्राचीन शिव मंदिर है। इसे 'टेंकैलाशम' (तमिल: தென் கைலாயம்) तथा 'ऋषभाचलम्' भी कहते हैं।

परिचय
-----

त्रिश्शूर एक खूबसूरत प्राचीन शहर और केरल की सांस्कृतिक राजधानी है। भूतपूर्व कोचिन रियासत के महाराजा राम वर्मा (९ वां) (शक्तन तम्बुरान) (1790 – 1805) के समय त्रिश्शूर ही रियासत की राजधानि भी रही। नगर के मध्य में ही 9 एकड में फैला ऊंचे परकोटे वाला एक विशाल शिव मंदिर है जिसे वडकुनाथन कहते हैं। वडकुनाथन से तात्पर्य "उत्तर के नाथ" से है जो 'केदारनाथ' ही हो सकता है। प्राचीन साहित्य में इस बात का उल्लेख मिलता है कि इस मन्दिर में आदि शंकराचार्य के माता पिता ने संतान प्राप्ति के लिए अनुष्ठान किये थे। एक और सबंध भी है। यहाँ आदि शंकराचार्य की तथाकथित समाधि भी बनी है और उसके साथ एक छोटा सा मंदिर जिसमे उनकी मूर्ति भी स्थापित है। उल्लेखनीय है कि आदि शंकराचार्य की एक समाधि केदारनाथ मंदिर के पीछे भी है। वडकुनाथन के इस मंदिर के चारों तरफ 60 एकड में फैला घना सागौन का जंगल था जिसे शक्तन तम्बुरान ने कटवा कर लगभग ३ किलोमीटर गोल सडक का निर्माण करवाया था। यही आज का स्वराज राउंड है। किसी विलिचपाड (बैगा) के यह कह कर प्रतिरोध किये जाने पर कि ये जंगल तो शिव जी की जटाएं हैं, उस राजा ने अपने ही हाथ से उस बैगे का सर काट दिया था। इसी मंदिर के बाहर अप्रेल/मई में पूरम नामका उत्सव होता है जिसे देखने विदेशियों सहित लाखों लोग आते हैं।

इन्हें भी देखें
---------------

* त्रिस्सूर
* त्रिस्सूर ज़िला

सन्दर्भ
-------

1. ↑  "Lonely Planet South India & Kerala," Isabella Noble et al, Lonely Planet, 2017, ISBN 9781787012394
2. ↑  "The Rough Guide to South India and Kerala," Rough Guides UK, 2017, ISBN 9780241332894
**विक्टोरिया टॉली-कॉर्प्ज़** एक फिलिपिनो विकास सलाहकार है। वह कंकाना-ए इगोरोट जातीयता की एक अंतरराष्ट्रीय स्वदेशी कार्यकर्ता हैं। 2 जून 2014 को, उन्होंने स्वदेशी लोगों के अधिकारों पर संयुक्त राष्ट्र के तीसरे विशेष प्रतिवेदक के रूप में पदभार संभाला। संयुक्त राष्ट्र के विशेष दूत के रूप में, उन्होंने स्वदेशी लोगों के अधिकारों के कथित उल्लंघन की जांच की। उन्होंने स्वदेशी लोगों के अधिकारों पर ध्यान केंद्रित करते हुए अंतरराष्ट्रीय मानकों के विनियमन को भी बढ़ावा दिया। उन्होंने मार्च 2020 तक विशेष समन्वय का पद संभाला।

वह थर्ड वर्ल्ड नेटवर्क के लिए स्वदेशी और लिंग सलाहकार हैं। वह संयुक्त राष्ट्र विकास कार्यक्रम सिविल सोसाइटी संगठन सलाहकार समिति की सदस्य हैं। वह वर्ल्ड फ्यूचर काउंसिल की सदस्य भी हैं।

टॉली-कॉर्प्ज़ यूनाइटेड नेशंस परमानेंट फ़ोरम ऑन इंडीजिनस इश्यूज़ (2005-2010) के अध्यक्ष थे। वह स्वदेशी आबादी के लिए स्वैच्छिक कोष की राजदूत थीं।

शुरुआती ज़िंदगी और पेशा
-----------------------

उन्होंने 1969 में क्यूज़न सिटी के दिलिमन में फिलीपीन साइंस हाई स्कूल से स्नातक की पढ़ाई पूरी की। उन्होंने 1976 में फिलीपींस मनीला विश्वविद्यालय के यूपी कॉलेज ऑफ नर्सिंग से नर्सिंग की डिग्री प्राप्त की।

सक्रियतावाद
-----------

विक्टोरिया टॉली-कॉर्पज़ ने तत्कालीन राष्ट्रपति फर्डिनेंड मार्कोस की परियोजनाओं के खिलाफ लड़ने के लिए सामुदायिक स्तर पर स्वदेशी लोगों को संगठित किया। उनके संगठित स्वदेशी लोगों ने चिको नदी जलविद्युत बांध परियोजना को रोक दिया। यह स्थानीय गांवों और उनकी पुश्तैनी भूमि पर सेलोफिल संसाधन निगम के लॉगिंग कार्यों से भर गया होगा।

पुरस्कार और सम्मान
------------------

टॉली-कॉर्पज़ गैब्रिएला सिलांग पुरस्कार के पहले प्राप्तकर्ता थे। यह 2009 में स्वदेशी लोगों पर राष्ट्रीय आयोग द्वारा दिया गया था।

टॉली-कॉर्पज़ को 2021 में वैज्ञानिक विकास से जुड़े 10 महत्वपूर्ण लोगों की सूची में शामिल किया गया था। यह सूची वैज्ञानिक पत्रिका नेचर द्वारा बनाई गई थी।

सन्दर्भ
-------

1. 1 2  Member Info UN Permanent Forum on Indigenous Issues. Retrieved 13 April 2013.
2. 1 2  "OHCHR | Ms. Victoria Tauli Corpuz". *www.ohchr.org* (अंग्रेज़ी में). मूल से 2016-03-26 को पुरालेखित. अभिगमन तिथि 2018-03-29.
3. ↑  James Anaya Victoria Tauli-Corpuz begins as new Special Rapporteur, 02 June 2014 Archived 2014-12-10 at the Wayback Machine
4. ↑  "Special Rapporteur on the rights of indigenous peoples". *United Nations Human Rights Office of the High Commissioner*. अभिगमन तिथि 1 May 2021.
5. 1 2  Administrator. "Biographical Information". *unsr.vtaulicorpuz.org* (अंग्रेज़ी में). मूल से 22 फ़रवरी 2020 को पुरालेखित. अभिगमन तिथि 2018-03-29.
6. 1 2  IUCN World Conservation Congress (Jeju 2012) forum sessions Archived 2014-08-21 at the Wayback Machine International Union for Conservation of Nature. Retrieved 13 April 2013.
7. ↑  IP int’l activitist gets 1st Gabriela Silang award Northern Dispatch (nordis) Weekly, Northern Philippines. Retrieved 13 April 2013.
8. ↑  "Nature's 10 Ten people who helped shape science in 2021". *Nature*. अभिगमन तिथि 19 December 2021.
| **वटापूर (वोटापूर) ज़िलाوټه پور ولسوالۍ‎ / Watapur District** |
| --- |
| मानचित्र जिसमें वटापूर (वोटापूर) ज़िलाوټه پور ولسوالۍ‎ / Watapur District हाइलाइटेड है |
| सूचना |
| **राजधानी** : | वटापूर |
| **क्षेत्रफल** : |  ? किमी² |
| **जनसंख्या**(२००६): • घनत्व : | २४,३०० ?/किमी² |
| **उपविभागों के नाम:** | गाँव |
| **उपविभागों की संख्या:** | ६० (लगभग) |
| **मुख्य भाषा(एँ):** | पश्तो, त्रेगामी |

**वटापूर ज़िला** या **वोटापूर ज़िला** (Watapur District, وټه پور ولسوالۍ‎) अफ़ग़ानिस्तान के कुनर प्रान्त के मध्य भाग में स्थित एक ज़िला है। इसका क्षेत्र कभी असदाबाद ज़िले का भाग हुआ करता था।

भूगोल
-----

इसमें लगभग ६० बड़े-छोटे गाँव हैं जो प्रान्त की घाटियों और पहाड़ी क्षेत्रों में बिखरे हुए हैं। यहाँ सड़क-व्यवस्था अविकसित है और प्रान्तीय राजधानी असदाबाद से उन तक पहुँचने में कभी-कभी एक पूरा दिन लग जाता है। ज़िला पूर्व-पश्चिम चलने वाली पेच नदी और उत्तर-दक्षिण त्रेगामी नदी द्वारा विभाजित है। वतापुर गाँव ज़िले की राजधानी है और इन दोनो नदियों के संगम-स्थल के पास बसा हुआ है। त्रेगामी घाटी उत्तर में तंग और पहाड़ी है लेकिन दक्षिण में चौड़ी है और वहाँ कृषि चलती है।

लोग व भाषा
----------

ज़िले के अधिकतर लोग पश्तून हैं और पश्तो बोलते हैं, लेकिन उत्तरी भाग में नूरिस्तानी लोगों के तीन गाँव हैं जो त्रेगामी भाषा बोलते हैं। वटापूर गाँव में कभी वटापूरी भाषा बोली जाती थी जो हिन्द-आर्य भाषा-परिवार की दार्दी शाखा की भाषा थी, लेकिन अब यह विलुप्त हो चुकी है। इसकी एक उपभाषा ज़िले के दक्षिण-पश्चिमी भाग में क़तर कला (कटारक़लाई) नामक गाँव में सम्भवत: अब भी बोली जाती है हालांकि इसके भी विलुप्त होने का सन्देह है।

चुनी तस्वीरें
-------------

* वटापूर ज़िले में एक नदीवटापूर ज़िले में एक नदी
* मुल्कानाह गाँव में खेतों में चलते दो अफ़ग़ान आदमीमुल्कानाह गाँव में खेतों में चलते दो अफ़ग़ान आदमी

इन्हें भी देखें
---------------

* कुनर प्रान्त
* नूरिस्तानी लोग
* वोटापूरी-कटारक़लाई भाषा

सन्दर्भ
-------

1. ↑   Archived 2012-11-19 at the Wayback Machine, Kohistani Network
2. ↑  Decoding the New Taliban: Insights from the Afghan Field, Antonio Giustozzi, pp. 233, Columbia University Press, 2009, ISBN 9780231800051
3. ↑  Wotapuri-Katarqalai Archived 2007-10-11 at the Wayback Machine, from *Ethnologue: Languages of the World*, fifteenth edition. SIL International.
**विक्रम ए साराभाई समुदाय विज्ञान केन्द्र** (*VASCSC*) जिसे साधारणतया स्थानीय लोग सीएससी भी कहते हैं, की स्थापना १९६० के दशक में गुजरात के अहमदाबाद शहर में भारतीय अन्तरिक्ष वैज्ञानिक विक्रम साराभाई द्वारा की गयी थी। यह केन्द्र विद्यार्थियों, शिक्षकों एवं जनसाधारण के बीच विज्ञान एवं गणित के प्रचलन, प्रसिद्धि हेतु गठित किया गया था। इसका उद्देश्य उत्साह जागृत करना, विज्ञान एवं वैज्ञानिक तरीकों के सिद्धान्तों को उजागर कर लोगों की उनमें रुचि जगाना है। इसके अलावा ये विज्ञान की शिक्षा के नये तरीके षित करने तथा पुराने तरीकों के सुधार की दिशा में भी कार्यशील रहते हैं। यह शहर में स्थित [[गुजरात विश्वविद्यालय]] के सामने ही स्थित है। यह संस्थान सभी लोगों के लिये समान रूप से खुला है।

सन्दर्भ
-------

1. ↑  "VASCSC Home". मूल से 13 जनवरी 2012 को पुरालेखित. अभिगमन तिथि 18 दिसंबर 2017. `|firstlast=` missing `|lastlast=` in first (मदद)

बाहरी सूत्र
-----------

* आधिकारिक जालस्थल इसे विकिडाटा पर सम्पादित करें


|  |  |
| --- | --- |
|  |  विकिमीडिया कॉमन्स पर ***विक्रम ए साराभाई समुदाय विज्ञान केंद्र***  से सम्बन्धित मीडिया है।  |
विक्रम सेठ
**विक्रम सेठ** (जन्म 20 जून, 1952) भारतीय साहित्य में एक जाने माने नाम है। मुख्य रूप से ये उपन्यासकार और कवि हैं। इनकी पैदाइश और परवरिश कोलकाता में हुई। दून स्कूल और टानब्रिज स्कूल में इनकी प्रारंभिक शिक्षा हुई। आक्सफोर्ड विश्वविद्यालय में इन्होंने दर्शनशास्त्र राजनीतिशास्त्र और अर्थशास्त्र का अध्यन किया, बाद में इन्होंने नानजिंग विश्वविद्यालय में क्लासिकल चीनी कविता का भी अध्यन किया। 

उन्हें उनके चार प्रमुख उपन्यासों के लिये जाना जाता है:

* **द गोल्डेन गेट** (1986),
* **ए सूटेबल ब्वाय** (1993)
* **सानेट**
* **एन इक्वल म्यूजिक** (1999)

वे भारत के सर्वोच्च न्यायलय की पहली महिला मुख्य न्यायाधीश लीला सेठ के पुत्र हैं।

भाषा में रुचि
-------------

विक्रम सेठ ने विशेष रूप से चीनी भाषा का अध्ययन किया।

सम्लैंगिकता
-----------

सेठ सम्लैंगिकता का समर्थन करते हैं और वे स्वयं सम्लैंगिक हैं।

कविता
-----

* *मैपिंग्स* (1980)
* *फ्राम हेवेन लेक* (1983)
* *द हम्बल एडमिनिस्ट्रेटर्स गार्डन* (1985)
* *आल यू हू स्लीप टुनाइट* (1990),
* *बीस्टली टेल्स* (1991)
* *थ्री चाइनीज पोएट्स* (1992)
* *द फ़्रॉग ऐण्ड द नाइटिंगेल*
* *द माउज़ ऐण्ड द स्नेक*

सम्मान
------

* 2007 में इन्हें भारत सरकार द्वारा भारत के चौथे सबसे बड़े नागरिक सम्मान पद्म श्री से सम्मानित किया गया।

बाहरी कड़ियाँ
-------------

The Literary Encyclopedia's article on Vikram Seth

सन्दर्भ
-------

1. ↑  "संग्रहीत प्रति". मूल से 25 सितंबर 2018 को पुरालेखित. अभिगमन तिथि 25 सितंबर 2018.
2. ↑  "संग्रहीत प्रति". मूल से 25 सितंबर 2018 को पुरालेखित. अभिगमन तिथि 25 सितंबर 2018.
3. ↑  "Padma Awards Directory (1954-2009)" (PDF). गृह मंत्रालय. मूल (PDF) से 10 मई 2013 को पुरालेखित. अभिगमन तिथि 15 मार्च 2012.
**पर्वतीय बटेर** फ़ीज़ैन्ट कुल का एक पक्षी है जो केवल उत्तराखण्ड में देखा गया है और वह भी आख़िरी बार सन् १८७६ में। सन् १८७७ से पूर्व मसूरी और नैनीताल के नज़दीक से क़रीब एक दर्ज़न नमूने इकट्ठा किए गए। उन्नीसवीं सदी के मध्य में किए गए शोध से यह नतीजा निकला कि एक समय यह काफ़ी संख्या में रहा होगा, लेकिन उन्नीसवीं सदी के अंत तक यह यक़ीनन दुर्लभ हो चला था, जो यह दर्शाता है कि इसकी संख्या में काफ़ी गिरावट आई। उस समय से अब तक इसको नहीं देखा गया जिससे यह निष्कर्ष निकाला गया कि यह जाति अब शायद विलुप्त हो गई है। सन् १९८४ में सुआखोली के पास और पुन: सन् २००३ में नैनीताल के पास यह शायद फिर एक बार दिखा। सन् २०१० में ख़बर मिली कि एक शिकारी ने एक मादा देखी है। यह उम्मीद लगाई जा रही है कि इस पक्षी की शायद एक छोटी संख्या मध्य और निचली हिमालय श्रंखला में अब भी जीवित बची है क्योंकि इस तक पहुँच पाना या इसको देख पाना बहुत ही मुश्किल है। इस पक्षी की संख्या ५० से भी कम आंकी गई है।

सन्दर्भ
-------

1. 1 2  BirdLife International (2012). "*Ophrysia superciliosa*". *IUCN Red List of Threatened Species. Version 2012.2*. International Union for Conservation of Nature. अभिगमन तिथि ११ मई २०१३.
2. ↑  Blyth E (1867). "Further addenda to the Commentary on Dr Jerdon's 'Birds of India'". *Ibis*. **3** (11): 312–314. मूल से 8 नवंबर 2012 को पुरालेखित. अभिगमन तिथि 11 मई 2013.
भिक्टोरिया क्रस मेडलकी आद्य एवं पृष्ठभागकी तस्वीर
भिक्टोरिया क्रस ब्रिटेनकी सबसे बढ़ी सैनिक सम्मान हैं।विक्टोरिया क्रॉस विजेता दरबान सिंह नेगी (नवम्बर 1881 - 24 जून 1950 ) चंद पहले भारतीयों में से थे जिन्हें ब्रिटिश राज का सबसे बड़ा युद्ध पुरस्कार मिला था। ...वे करीब 33 साल के थे और 39th गढ़वाल राइफल्स की पहली बटालियन में नायक के पद पर तैनात थे। ..उन्हें 4 दिसम्बर 1914 को विक्टोरिया पुरस्कार प्रदान किया गया। ...प्रथम विश्व युद्ध में फ्रांस के festubert शहर में उनकी टुकड़ी ने दुश्मनों पर धावा बोला ...युद्ध में दोनों तरफ से भयंकर गोली बारी हुई। .इनकी टुकड़ी के कई साथी गह्यल और शहीद हो गये। ..इन्होने खुद कमान अपने हाथ में लेते हुए दुश्मनों पर धावा बोल दिया। ..इनके सर में दो जगह घाव हुए और कन्धे पर भी चोट आई ..परन्तु घावो की परवाह न करते हुए अदम्य साहस का परिचय देते हुए आमने सामने की नजदीकी लड़ाई में गोलियों और बमों की परवाह ना करते हुए दुश्मनों के छके छुड़ा दिए। ..ये सूबेदार के पद से सेवा निर्वत हुए ...विक्टोरिया क्रॉस ग्रहण करने के समय इनसे अपने लिए कुछ मांगने की मांग रखी गई। .इन्होने कर्ण प्रयाग तक रेलवे लाइन बनाने की मांग की। .जिसको मानते हुए ब्रिटिश सरकार ने 1924 में ऋषिकेश कर्णप्रयाग रेल लाइन का सर्वे कार्य पूरा करा लिया। ...ऐसे थे हमारे वीर जो हर दम अपने समाज के लिए सोचते थे। ..

बाह्य कडीयाँ
------------


|  |  |
| --- | --- |
|  |  विकिमीडिया कॉमन्स पर ***विक्टोरिया क्रास*** से सम्बन्धित मीडिया है।  |

* Victoria Cross and George Cross gallery at the Imperial War Museum in London
* Holders of the Victoria Cross and the George Cross, 19 अगस्त 2009, *The Times* online. *Contains a list of links to obituaries.*
* Victoria Cross Registers online index to Victoria Cross awards at the National Archives site
* Victoria Cross Research page
* Search UK National Inventory of War Memorial for memorials in the UK commemorating VC winners Select 'War' type of 'VC or GC Winners'

सन्दर्भ सामग्री
---------------
***पार्क्स एण्ड रिक्रिएशन*** (अंग्रेज़ी: Parks and Recreation) अमेरिकी कॉमेडी टेलिविज़न शृंखला है जिसका प्रसारण एनबीसी टेलिविज़न नेटवर्क पर होता है। धारावाहिक की कहानी इंडियाना राज्य में स्थित एक काल्पनिक नगर पॉनी नगर में चलती है जहाँ की स्थानीय सरकार के पार्क्स एण्ड रिक्रिएशन (हिन्दी: उद्यान और मनोरंजन) विभाग में धारावाहिक के मुख्यतः किरदार कर्मचारी हैं। धारावाहिक में मुख्य किरदार की भूमिका एमी पोलर लॅज़ली नोप के रूप में निभाती हैं जो कि पार्क्स विभाग की एक चुस्त, मध्य स्तरीय कर्मचारी है।
शृंखला का सृजन ग्रैग डैनियल्स और माइकल शुर ने किया था तथा अप्रैल 9, 2009, को इसके पायलट प्रकरण का प्रसारण हुआ था। वर्तमान में यह अपने पाँचवे सत्र में है। इसमें एकल-कैमरे के फ़िल्माने के तरीके और मौक्युमेंट्री शैली का प्रयोग होता है, तथा ऐसा प्रतीत होता है कि वृत्तचित्र कर्मीदल सभी को फ़िल्मा रहे हैं।

लेखकों ने धारावाहिक के लिए स्थानीय कैलिफ़ोर्निया राजनीति पर शोध किया, शहरी योजनाकारों और निर्वाचित अधिकारियों के साथ परामर्श किया। दर्शकों की प्रतिक्रिया, जिसमें उन्होंने लॅज़ली के किरदार को बुद्धिहीन और मूर्ख जैसा बताया, के जवाब में पहले सत्र के पश्चात किरदार में लघु परिवर्तन हुए। लेखन कर्मचारियों ने अपने प्रकरणों में वर्तमान घटनाओं को शामिल करने की कोशिश की, जैसे पॉनी की सरकार का ठप पड़ जाना वास्तविक जीवन के वैश्विक वित्तीय संकट से प्रेरित था। कई अतिथि सितारों को धारावाहिक में शामिल किया जा चुका है और ये पात्र अक्सर कई प्रकरणों में दिखाई देते हैं।

अपने छह प्रकरणों वाले प्रथम सत्र के लिए धारावाहिक को मिश्रित से लेकर नकारात्मक समीक्षाएँ मिली थीं। हालांकि दूसरे सत्र में अपने प्रारूप और लहजे में बदलाव करने के पश्चात इसे उच्च आलोचनात्मक प्रशंसा प्राप्त हुईं। *पार्क्स एण्ड रिक्रीएशन* को विभन्न पुरुस्कार और नामांकन प्राप्त हुए हैं, इनमें टेलिविज़न जगत का प्रतिष्ठित प्राइमटाइम एम्मी पुरस्कार भी शामिल है। एमी पोलर को अपने अभिनय के लिए काफ़ी सराहना मिली है। *टाइम्स* पत्रिका ने अपने 2012 वर्ष अंत के विशेष सूचियों के अंक में इसे सर्वश्रेष्ठ टेलिविज़न शृंखलाओं में सर्वोच स्थान दिया।

सन्दर्भ
-------

1. ↑  डॉविडज़िएक, मार्क (अप्रैल 7, 2009). "'Parks and Recreation': New NBC comedy is uneven but promising". *द प्लेन डीलर*. मूल से 18 जून 2011 को पुरालेखित. अभिगमन तिथि अप्रैल 19, 2013.
2. ↑  हाईस्लर, स्टीव (मार्च 24, 2011). "Interview: Michael Schur". The A.V. Club. मूल से 22 मई 2011 को पुरालेखित. अभिगमन तिथि अप्रैल 19, 2013.
3. ↑  मार्टिन, डैनिस (नवम्बर 18, 2009). "Making bureaucracy work: How NBC's "Parks and Recreation" overcame bad buzz". *लॉस एन्जिल्स टाइम्स*. मूल से 16 सितंबर 2018 को पुरालेखित. अभिगमन तिथि अप्रैल 19, 2013.
4. ↑  पोनिवोज़ीक, जेम्स (दिसम्बर 4, 2012). "Top 10 TV Series - 1. Parks and Recreation". Entertainment.time.com. मूल से 7 दिसंबर 2012 को पुरालेखित. अभिगमन तिथि अप्रैल 19, 2013.

बाहरी कड़ियाँ
-------------

* आधिकारिक जालस्थल एनबीसी पर
* *पार्क्स एण्ड रिक्रीएशन*  इंटरनेट मूवी डेटाबेस पर
* *पार्क्स एण्ड रिक्रीएशन* TV.com पर
* पॉनी की वेबसाइट
लोकार्ड एक्सचेंज प्रिन्सिपल
---------------------------

लोकार्ड एक्सचेंज प्रिन्सिपल की संकल्पना डॉ एड्मोंद लोकार्ड(१८७७-19६६) ने की थी। लोकार्ड का अनुमान था की हर बार जब आप किस अन्य व्यक्ति, स्थान, या किसी भी अन्य चीज़ के संपर्क में आते हैं, परिणाम स्वरुप आप छोटे छोटे सबूतों का आदान प्रदान करते हैं। 
डॉ एड्मोंद यह मानते थे की, एक अपराधी जहाँ भी कदम रखे, वह जो कुछ भी छूता है, इस प्रक्रिया में वह बहुत कुछ छोड़ देता है, चाहे अनजाने में ही। यह सबूत उनके खिलाफ एक मूक गवाह के रूप में काम करता है। इतना ही नहीं उसकी उंगलियों के निशान या उसके पैरों के निशान के साथ साथ उनके बाल, उसके कपड़े से फाइबर, टुटा हुआ गिलास का टुकड़ा, उपकरण मार्क वह छोड़ देता है , रंग वह खरोंच , खून या वीर्य वह जमा या एकत्र करता है। इन सभी से अधिक का, उसके खिलाफ मूक गवाह हैं। मनुष्य तो गवाह के तौर पे गलतियाँ क्र भी सकते हैं, परन्तु ये मूक गवाह कभी गलत अंदेशा नहीं दे सकता क्यूंकि यह क्षण के उत्साह से भ्रमित नहीं होता। भौतिक साक्ष्य गलत नहीं हो सकता , यह अपने आप झूठ बोला नहीं करते हैं , यह पूरी तरह से अनुपस्थित नहीं हो सकता है। केवल मानव विफलता इसे खोजने के लिए , अध्ययन और यह समझते हैं, अपने मूल्य कम कर सकते हैं।
**लाई (पवाई)** जो मिज़ोरम के लाई स्वायत्त जिले में रह रहे हैं, लेकिन  म्यांमार की आबादी के लिहाज से बहुत बड़ी लाई (चिन) की एक खंड समुदाय है और जिसे भी नाम दिया जा सकता है। अपने मूल के बारे में, वे NEI में किसी भी मंगोलियाई जाति के लोगों के साथ सामान्य वंश साझा करते हैं। इसके अलावा, एक ऐतिहासिक परंपरा यह है कि लाइ एक ऐसे लोग थे जो कभी चीन में रहते थे। वे तिब्बत के पहाड़ों से होते हुए पूर्व की ओर आगे बढ़ते हुए एक प्रमुख आदिवासी बन गए। लाई को चिन राजवंश का मुख्य वृक्ष भी माना जाता है। तथ्य यह है कि चिन हिल्स में आमतौर पर जिस बाइबिल का उपयोग किया जाता है उसे **लाइ-होका बाइबिल** कहा जाता है। यह भी कहा जाता है कि अंग्रेजों के रिकॉर्ड में लखेर (मारा) को निरूपित करने के लिए शेंदू या शेंदू शब्द का इस्तेमाल किया जाता था, जिन्हें लाई की संतान कहा जाता था। मिस्टरोरम राज्य सरकार के अधीन एक सेवानिवृत्त जिला प्रौढ़ शिक्षा अधिकारी **श्री एफ चेवामंगा** जिन्होंने लखेर के कुछ प्रमुखों के साथ एक व्यापक व्यक्तिगत साक्षात्कार किया है, म्यांमार के चिन हिल्स में एक समूह के रूप में बताते हैं, जहां से कुछ ही लोग आए थे। मिजोरम में 18 वीं सदी की शुरुआत में या उससे पहले आए थे ।

संस्कृति
--------

लाई समृद्ध संस्कृति, रीति-रिवाजों और परंपराओं के लोग हैं जो उनके पड़ोसियों से अलग हैं। उनकी सांस्कृतिक विरासत में भाषा, लोक गीत या लोकगीत, नैतिक और सामाजिक नैतिकता, किंवदंतियां, मिथक, त्यौहार, नृत्य आदि शामिल हैं। उनके सांस्कृतिक मूल्य अभिलेखीय प्रणाली के रूप में अच्छी तरह से संरक्षित हैं। (लाई स्वायत्त जिला परिषद के कला और संस्कृति विभाग, लॉङ्गतलाई से इस संबंध में परामर्श किया जा सकता है)
**पश्चिमी मधु मक्खी** "मधुमक्खी" शब्द लैटिन भाषा के मेलिफेरा से लिया गया है। जिसका अर्थ "शहद धारण करने वाली" या "शहद ले जाने" वाली है। दुनियाँ भर में पश्चिमी मधु मक्खियों की 7-12 प्रजातियाँ पायी जाती है।

बंटवारा और आदत
--------------

पश्चिमी मधु मक्खी अंटार्कटिका को छोड़कर हर महाद्वीप पर पाई जा है। माना जाता है कि इस प्रजाति की उत्पत्ति अफ्रीका या एशियामें हुई थी, और यह स्वाभाविक रूप से अफ्रीका, मध्य पूर्व और यूरोप में फैल गई। इसके अलावा ये दक्षिण अमेरिका, ऑस्ट्रेलिया, न्यूजीलैंड और पूर्वी एशिया में पायी जाती है।

जीवन चक्र
---------

Swarm of honey bees on a wooden fence railमधुमक्खी का झुण्ड. इस अवस्था में मधुमक्खियाँ आक्रामक नहीं होती हैं, क्योंकि उनके पास सुरक्षा के लिए कोई छत्ता नहीं होता है।
पश्चिमी मधु मक्खियों के जीवन चक्र को चार चरणों में विभाजित किया गया है : अंडा, लार्वा, प्यूपा और वयस्क चरण। 
**अंडा**—रानी मधुमक्खी अपने बस्ती की एकमात्र मधुमक्खी है जो एक दिन में लगभग 2,000 से 3,000 अंडे देने में सक्षम है। अंडा सीधा खड़ा होता है और तीसरे दिन किनारे पर गिर जाता है। रानी मधुमक्खी निषेचित अंडा और अनिषेचित अंडा दोनों देती है। निषेचित अंडा मादा मधुमक्खी या रानी मधुमक्खी में विकसित होता है। अनिषेचित अंडे फूटते हैं और नर मधुमक्खियाँ पैदा होती हैं।

**लार्वा**—एक श्रमिक और रानी मधुमक्खी के बीच का अंतर अंडे के लार्वा में बदलने के तीन दिन बाद और छत्ते में अंडा देने के छह दिन बाद किया जाता है। सभी लार्वा, यानी मादा मधुमक्खियों, श्रमिकों और ड्रोन मधुमक्खियों को उनके शुरुआती तीन दिनों के दौरान लार्वा के रूप में खिलाई जाती है। इस पूरे चरण में लार्वा कई बार त्वचा छोड़ता है। जो अंततः रानी मधुमक्खी बन जाती है। अंत में, कार्यकर्ता मधुमक्खियाँ लार्वा को प्यूपा में बदलने की सुरक्षा और सुविधा के लिए कोशिका के शीर्ष को मोम से ढक देती हैं।

**प्यूपल**—यहाँ मधुमक्खीयों के पंख, आंखें, पैर और छोटे शरीर के बाल जैसे हिस्से विकसित होते हैं। जो शारीरिक रूप से एक वयस्क मधुमक्खी के करीब दिखाई देते हैं।

**वयस्क**—एक बार जब प्यूपा परिपक्व हो जाता है, तो नई वयस्क मधुमक्खी बंद कोशिका से बाहर निकल जाती है। रानी मधुमक्खी को अंडे देने की अवस्था से वयस्क बनने में 16 दिन लगते हैं। श्रमिक मधुमक्खी को पूर्ण विकास में 18 से 22 दिन लगते हैं, और ड्रोन मधुमक्खी को वयस्क मधुमक्खी में विकसित होने में 24 दिन लगते हैं।

संदर्भ
------

1. ↑  लो॰, एन॰; गोलाग, आर॰एस॰; एंडरसन, डी॰एल॰; ओल्ड्रोयड, बी॰पी॰ (2010). "जीनस एपिस की आण्विक जातिवृत्तिकी से पता चलता है कि फिलीपींस की विशाल मधुमक्खी, ए॰ ब्रेविलीगुला मा, और दक्षिणी भारत की मैदानी मधुमक्खी, ए॰ इंडिका फैब्रिकियस, वैध प्रजातियाँ हैं". *व्यवस्थित कीट विज्ञान*. **35** (2): 226–233. डीओआइ:10.1111/j.1365-3113.2009.00504.x.
2. ↑  "मधु मक्खियों के बारे में कुछ धारणाओं को खारिज करने वाला शोध". ScienceDaily. December 29, 2006.
3. ↑  Winston, M.; Dropkin, J.; Taylor, O. (1981). "दो मधुमक्खी प्रजातियों की जनसांख्यिकी और जीवन इतिहास की विशेषताएं". *Oecologia*. **48** (3): 407–413. PMID 28309760. डीओआइ:10.1007/bf00346502. बिबकोड:1981Oecol..48..407W.